CELEX: 22007D0147
Language: et
Date: 2007-10-26 00:00:00
Title: EMP Ühiskomitee otsus nr 147/2007, 26. oktoober 2007 , millega muudetakse EMP lepingu protokolli nr 23, mis käsitleb järelevalveasutuste-vahelist koostööd (artikkel 58)

10.4.2008   
            
            
               ET
            
            
               Euroopa Liidu Teataja
            
            
               L 100/99
            
         
      EMP ÜHISKOMITEE OTSUS
   
   nr 147/2007,
   26. oktoober 2007,
   millega muudetakse EMP lepingu protokolli nr 23, mis käsitleb järelevalveasutuste-vahelist koostööd (artikkel 58)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu protokolli nr 23 on muudetud EMP Ühiskomitee 3. detsembri 2004. aasta otsusega nr 178/2004 (1).
            
         
               (2)
            
            
               Selleks et võimaldada EFTA järelevalveametil ja EFTA riikidel osaleda Euroopa konkurentsivõrgustiku raames toimuvates poliitilistes aruteludes, mille raames vahetatakse EÜ asutamislepingu artiklite 81 ja 82 kohaselt konfidentsiaalset teavet, on vaja õiguslikku raamistikku, mis lubaks vahetada konfidentsiaalset teavet, mis ei ole lepinguga hõlmatud. Seepärast tuleks lepingu protokolli nr 23 lisada uus artikkel 1A,
            
         ON TEINUD JÄRGMISE OTSUSE:
   Artikkel 1
   Lepingu protokolli nr 23 artikli 1 järele lisatakse järgmine artikkel:
   
      „Artikkel 1A
      Selleks et EFTA järelevalveamet ja komisjon tõlgendaksid lepingu artikleid 53 ja 54 ning asutamislepingu artikleid 81 ja 82 ühtlaselt, võib ka EFTA järelevalveametil ja EFTA riikide pädevatel asutustel lubada osaleda nõukogu määruse (EÜ) nr 1/2003 põhjenduses 15 nimetatud ametiasutuste võrgu nõupidamistel, mille eesmärk on ainult üldiste poliitikaküsimuste arutamine. EFTA järelevalveametil, komisjonil ning EFTA riikide ja EÜ liikmesriikide pädevatel asutustel on õigus teha kättesaadavaks kogu teave, mida eeldab nimetatud üldise poliitika arutelu kõnealuses võrgus. Sellises kontekstis kättesaadavaks tehtud teavet ei kasutata jõustamiseesmärkidel. Kõnealune osalemine ei piira EFTA riikide ja EFTA järelevalveameti EMP lepingu kohaselt antud osalemisõigust.”
   
   Artikkel 2
   Käesolev otsus jõustub 27. oktoobril 2007. aastal tingimusel, et EMP Ühiskomiteele on edastatud kõik lepingu artikli 103 lõike 1 kohased teated (2).
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 26. oktoober 2007
      
         
            EMP Ühiskomitee nimel
         
         
            eesistuja
         
         Stefán Haukur JÓHANNESSON
         
      
   
   
      (1)  ELT L 133, 26.5.2005, lk 35.
   
      (2)  Põhiseadusest tulenevaid nõudeid ei ole nimetatud.